
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ № 48


На 07.07.2026 г., (вторник) от 18:00 часа, в залата на Общински съвет Златоград се проведе извънредно заседание на Общински съвет Златоград, свикано на основание чл. 23, ал. 4, т.1 от ЗМСМА и във връзка с чл. 55, ал.2 и ал.3 от Правилника за организацията и дейността на Общински съвет Златоград, неговите комисии и взаимодействието му с Общинска администрация. В залата от общинска администрация присъстваха: г-н Мирослав Янчев - кмет на Община Златоград,  инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, инж. Юли Хаджийски – Директор на Дирекция „Устройство на територията“, кметовете на село Долен и Ерма река и други. 

Г-жа Кръстева: Уважаеми колеги общински съветници, уважаеми присъстващи в залата на Общински съвет, с кворум от 13 общински съветници откривам извънредното заседание на Общински съвет Златоград. На основание чл. 23, ал. 4, т. 1 от ЗМСМА и във връзка с чл. 55, ал.2 и ал.3 от Правилника за организацията и дейността на Общински съвет Златоград, неговите комисии и взаимодействието му с Общинска администрация. Предложен Ви е дневен ред с една единствена точка, Докладна записка относно: Провеждане на извънредно присъствено заседание на Общото събрание на Асоциация по ВиК на обособената територия, обслужвана от „В*************и к**********“ Е*** – гр. Смолян, с вх.№ ОС-499/23.06.2026г. и изх.№ 61-00-217/23.06.2026г., постъпила от кмета на община Златоград. Към тази докладна записка е приложен и писмото от Председателя на Асоциацията към ВиК на обособената територия Е*** гр. Смолян. Преди да престъпим към гласуване на дневния ред, на всички е изпратено становище от общинските съветници: Илийков, Симеонов, Ликов, Иванов, Кръстева, Чинар, Хаджийска, Романова, Александрова и Гюнелиев. Това е становище относно Проекта на Бизнес плана за развитие на ВиК и долу подписаните съветници сме против предложението на Бизнес плана. Предполагам, че всички сте го получили. Има ли някой, който да не го е получил? 
Общинските съветници отговориха, че са го получили. 
Г-жа Кръстева: Процедурата изисква, ако се гласува против, да има мотивирано становище, за това защо Общински съвет би гласувал против. Колеги, давам Ви думата относно дневния ред, мнения ако имате, предложения.
Не постъпиха мнения, предложения и коментари по дневния ред. 
Г-жа Кръстева подложи на гласуване с вдигане на ръка представеният дневен ред.
Общинските съветници гласуваха с 13 гласа „за“,  0 „против“,  0 „въздържал се“ . Приема се дневния ред.
ДНЕВЕН  РЕД:

1. Докладна записка относно: Провеждане на извънредно присъствено заседание на Общото събрание на Асоциация по ВиК на обособената територия, обслужвана от „В************* и к**********“ Е*** – гр. Смолян, с вх.№ ОС-499/23.06.2026г. и изх.№ 61-00-217/23.06.2026г., постъпила от кмета на община Златоград. 


*************************************************************************
По т.1 от дневния ред: Докладна записка относно: Провеждане на извънредно присъствено заседание на Общото събрание на Асоциация по ВиК на обособената територия, обслужвана от „В*************** и к**********“ Е*** – гр. Смолян, с вх.№ ОС-499/23.06.2026г. и изх.№ 61-00-217/23.06.2026г., постъпила от кмета на община Златоград. 

Г-жа Кръстева: Постъпила е докладна записка от кмета на община Златоград и както Ви казах, постъпила е покана за провеждане на извънредно заседание от Председателя на Асоциацията по ВиК. Колеги, по процедура ни е посочено в писмото, че ние имаме право да гласуваме – съгласува или не съгласува този бизнес план. Ако ние дадем мандат на представителя на община Златоград да гласува против или въздържал се, трябва да има мотивирано становище за това. Сега аз първо давам думата, ако някой иска да вземе отношение…Ще изчакате да представя становището, добре. Колеги, аз ще представя становището от зачетените общински съветници.
Становище относно: Проект на Бизнес план за развитие на дейността на „В**“ Е*** – гр. Смолян като ВиК оператор за периода 2027–2031 г. Ние долуподписаните общински съветници сме против предложения Бизнес план за развитие на дейността на „В**“ Е*** – гр. Смолян за периода 2027–2031 г., поради следните мотиви:
I. Социална поносимост и икономическа обоснованост на предвиденото увеличение на цените
В Бизнес плана (стр. 93) е посочено, че социалната поносимост на цената на ВиК услугите възлиза на:
· 2027 г. – 11,082 лв.;
· 2028 г. – 11,426 лв.;
· 2029 г. – 11,780 лв.;
· 2030 г. – 12,145 лв.;
· 2031 г. – 12,522 лв.
Изводите относно социалната поносимост са направени въз основа на усреднени показатели, без да се отчете действителното социално-икономическо положение на населението в област Смолян и в частност в община Златоград, където населението е застаряващо, доходите са по-ниски от средните за страната, а цената на ВиК услугите и към настоящия момент представлява съществен разход за домакинствата.
Социалната поносимост представлява максимално допустим праг, а не самостоятелно основание за увеличение на цените. Самият факт, че предложената цена е под този праг, не доказва нейната икономическа обоснованост.
Предвиденото увеличение е както следва:
	Услуга
	2027
	2028
	2029
	2030
	2031

	Доставка на вода
	2,840
	2,949
	3,081
	3,257
	3,419

	Отвеждане на отпадъчни води
	0,939
	0,968
	0,954
	0,807
	0,837

	Пречистване на отпадъчни води
	1,591
	1,667
	1,750
	1,851
	1,975

	Обща цена с ДДС (лв./м³)
	6,444
	6,701
	6,942
	7,098
	7,477


Ние считаме, че увеличението не е достатъчно мотивирано, тъй като бизнес планът сам отчита наличието на значителни резерви за подобряване на ефективността на дейността на оператора.
II. Високи загуби на вода и неизползван потенциал за повишаване на ефективността
От анализа в раздел 2.7 на бизнес плана е видно, че реалните загуби на вода остават изключително високи.
През базовата 2024 г. реалните загуби възлизат на 3 868 706 м³ (41,2%), като се предвижда постепенното им намаляване до 2 602 312 м³ (34,2%) през 2031 г.
Същевременно общите загуби във водоснабдителната система остават:
· 2024 г. – 53,55%;
· 2027 г. – 52,62%;
· 2028 г. – 52,08%;
· 2029 г. – 50,30%;
· 2030 г. – 48,73%;
· 2031 г. – 45,05%.
Дори в края на плановия период операторът предвижда почти половината от подадената вода да не достига до фактуриране.
Операторът сам посочва, че реконструкцията на мрежата ще позволи установяване и премахване на незаконни отклонения, ограничаване на незаконното водоползване и повишаване на фактурираните количества вода. Следователно самият бизнес план признава наличието на значителен вътрешен резерв за увеличаване на приходите без увеличение на цените.
III. Анализ на потреблението през периода 2023–2025 г.
Представените данни показват:
	Година
	Подадена вода
	Фактурирана вода
	Загуби
	Загуби (%)

	2023
	7 820 634
	4 287 865
	3 532 769
	45,17%

	2024
	9 391 003
	4 362 121
	5 028 882
	53,55%

	2025
	7 937 434
	4 364 893
	3 572 541
	45,01%


Тези данни показват, че през целия период между 45% и 54% от подадената вода не се фактурира.
В същото време броят на потребителите се увеличава от 39 448 на 43 015 (около 9%), докато фактурираните количества вода нарастват едва с 77 028 м³, или приблизително 1,8%.
Тези показатели поставят въпроса дали основният проблем е размерът на цената, или ефективността на управлението на водоснабдителната система.
IV. Незаконно потребление и събираемост
Бизнес планът отчита наличие на неоторизирано потребление и неточности при измерването, които представляват съществен фактор за формиране на загубите.
Същевременно е посочено, че събираемостта на вземанията е добра и операторът успешно прилага механизми за събиране на задълженията.
Следователно събираемостта не представлява съществен риск за финансовата стабилност на дружеството и не може да бъде използвана като аргумент за увеличение на цените.
V. Демографските процеси не могат да бъдат основание за увеличение на цените
Бизнес планът отчита трайна тенденция на намаляване на населението съгласно прогнозите на НСИ.
Това е обективен демографски процес, който не следва автоматично да се компенсира чрез прехвърляне на финансовата тежест върху оставащите потребители.
При намаляващо население операторът следва да предприеме мерки за:
· оптимизация на разходите;
· ограничаване на физическите и търговските загуби;
· намаляване на авариите;
· ограничаване на незаконното потребление;
· повишаване ефективността на експлоатацията.
Регулаторният модел следва да насърчава ефективността на оператора, а не автоматичното компенсиране на намаляващото потребление чрез по-високи цени.
VI. Неточности относно канализационната инфраструктура
В бизнес плана е посочено, че главните канализационни колектори на гр. Златоград са изградени.
Това твърдение не съответства изцяло на фактическото положение.
Изграден е единствено главен колектор А1, докато главен колектор В2 не е реализиран.
В с. Долен съществува главна улица с канализация, която не е присъединена към експлоатираната от ВиК система и се нуждае от реконструкция.
Станкова махала продължава да има сериозни проблеми с водоснабдяването, като в бизнес плана не са предвидени мерки за изграждане на необходимата ВиК инфраструктура.
Тези обстоятелства поставят под съмнение извода, че потребителите получават услугата при напълно изградена инфраструктура, което следва да бъде отчетено при оценката на обосноваността на предложеното увеличение на цените.
VII. Заключение
Предвид изложеното, ние, долуподписаните общински съветници сме против увеличение на цените на ВиК услугите. Следва да бъде доказано, че операторът е използвал всички налични вътрешни резерви за подобряване на ефективността на дейността си.
По-конкретно:
1. социалната поносимост представлява предел, а не основание за увеличение на цените;
2. загубите на вода остават изключително високи и могат да бъдат съществено ограничени;
3. незаконното потребление следва да бъде намалено чрез по-ефективен контрол;
4. събираемостта на вземанията е добра и не обосновава необходимост от увеличение на цените;
5. демографският спад следва да бъде управляван чрез повишаване на ефективността, а не чрез прехвърляне на финансовата тежест върху коректните потребители;
6. бизнес планът съдържа непълноти и неточности относно състоянието на ВиК инфраструктурата в община Златоград.
Поради изложените мотиви, долуподписаните общински съветници сме против приемане на представения Бизнес план за развитие на дейността на „В**“ Е*** – гр. Смолян като ВиК оператор за периода 2027–2031 г.
Г-н Хасапчиев: Благодаря Ви! Сега четейки бизнес плана си мисля, че изключително са завишени загубите, като загуба от самото дружество. Още повече, нещо, което трайно ме интересува като съветник от години наред е водоснабдяването на Станкова махала. Хора, които лятно време няма с какво да се изкъпят. Прибират се и няма, елементарни така нужди да извършат. Дори си мисля, че би трябвало да се мисли в насока, който отиде като представител на това Общо събрание, просто да алармира това дружество, че цените са вече непоносими за хората и би трябвало да се мисли в посока да се намалят цените, а не да се увеличават. Когато разглеждахме бизнес плана и така си говорихме с колегите, заявяваме, че групата на ГЕРБ категорично сме против този бизнес план. Ние ще гласуваме против този бизнес план. Не го одобряваме по простата причина, че по-скоро се търсят оправдания в този бизнес план, а не се търсят пътища за намаляване на загуби, за намаляване на цени, за водоснабдяване на населени места, които нямат. Така, че ние категорично не го подкрепяме това. Тази финансова тежест, която ще се стовари върху нашите съграждани я намираме за необоснована. Благодаря Ви!  
Г-н Хумчев: Уважаема г-жо Председател, уважаеми г-н кмет, колеги, всички си даваме сметка, че е абсурдно да си мислим или да гласуваме най-вече, каквото и да е повишение в близките 5 години. Аз бих казал, че не трябва да се гласува такова в близките 15 години. Една проста справка, и аз това не мога да си го обясня до ден днешен, то това е от години. Една проста справка в изкуствения интелект на G******, всеки може да я направи, като изпише – Каква е цената на кубик вода в Ксанти, примерно. Една област, която до голяма степен е сходна с област Смолян. Нито те имат повече вода от нас, нито имат по-малко инвестиции, нито заплатите в сектора са по-малки. И една проста справка за 2 секунди. И какво пише? Цена на кубик вода от 0 до 5 кубика – 35 цента, от 5 до 20 кубика – 64 цента, потребление за месец става въпрос. И като сложим някаква такса на тримесечие и такса за отходни води се получава някъде около 50 цента на кубик, ако консумираш вода до 5 кубика, шейсет и няколко цента до 20 кубика, което е масово в едно нормално четири членно семейство на месец да изконсумира 20 кубика. За какво говорим ние? За какво увеличение, за какви 5 лева? Това е абсурдно. Така, че категорично против тези бизнес планове и какво там си въобразяват. Жалкото в случая, че цената се определя от КЕВР и каквото и да гласува ВиК асоциацията, ако не се вдигне голяма патърдия и не се изрази категорично недоволство от всички членки на областта, не само от общината ще си вдигнат цената като стой та гледай. Да се надяваме, че това няма да се случи, но категорично, ако става въпрос за близките 5 години, каквото и да е увеличение – твърдо против, защото както каза и колегата това е непосилно вече да си посрещаме елементарните нужди, да си платим водата. Това исках да споделя, благодаря. 
Г-жа Кръстева: Аз г-н Хумчев, само че не мога да ви цитирам страницата точно къде е посочено, тъй като е 105 страници бизнес плана, но е посочено, че държавата има 35%, останалите 65% се формират от останалите общини в Смолянска област и силно се надявам всички общини да гласуват против. Не, „съгласувал“ и „не съгласувал“, защото има значение дали общините гласуват „против“ и дали „съгласуват“ или „не съгласуват“. При тези факти, които са изнесени в бизнес плана, цените на водата в Смолянска област трябва да паднат на половина. Аз просто не мога да приема, че при подадена вода през 2024 година 9 391 000 кубика загубите са 5 милиона кубика, това е повече от 50%. Ако тези течове се хванат, значи това означава, че цената на водата може да е поне на 50% по-ниска. И не може да се говори за социална поносимост за 11 лева, при условие, че социалната поносимост в момента е висока за жителите на община Златоград и то в тази година на инфлация, когато доходите остават същите, а цените са почти двойни. Тази социална поносимост не знам как е изчислена и на каква база данни. Аз много се надявам всички общини от цяла Смолянска област да гласуват против с мотивирани предложения, за да може регулатора да види, че наистина трябва да се поработи повече, но това да бъде за намаляване на цената на водата на жителите. Защото и в момента има социална непоносимост към 6 лева, а какво се говори до 2031-ва е посочено 12 лева. Тъй като не са превалутирани, затова ги говоря в лева, само в електронните таблици са превалутирани цените. Г-н Хаджиев. 
Г-н Хаджиев: Аз силно се надявах на този дебат да присъства и ръководителя на ВиК Смолян, да чуе нашите опасения относно повдигането на водата на живо. И исках да ме отправя едно предложение, но може би на представителя, който ще излъчим, който ще гласува, при преработения бизнес план, който се надявам да се преработи, за да падне водата, да работят в посока да имат две или три тарифи, както каза и г-н Хумчев, да има една много ниска тарифа, примерно да кажем до 5 или 6 кубика на човека, да бъде в рамките на 30-40 цента. След това всяко увеличение на потреблението да се вдига и цената. И така тези, които потребяват много да плащат повече, да има някаква социална справедливост. Защото така формирано на глава един може да си пълни басейна на една цена, за сметка на хората, които употребяват по-малко. И може би това трябва да го вмъкнем в решението и в тази насока да се работи, за да може да падне цената на водата.  
Г-жа Кръстева: Аз не знам дали забелязахте, че и търговските загуби, в смисъл на търговски обекти има големи течове. Те са разбити, но аз се надявам, че сте прочели бизнес плана. На мен повече ми е интересно, че в бизнес плана е посочено, че колекторите в община Златоград са изградени, а в Долен, тъй като присъства и кмета на Долен, въобще не е засегната ул. „Васил Левски“, ли беше главната улица? Тя не е включена към ВиК оператора. Това е проблем за общината. Станкова и Дуганица всички знаете от колко време има проблеми с водоснабдяването, но и тя не е включена към ВиК оператора. На мен въпроса ми към кмета – Дали има постъпки от община Златоград за включване на тези обекти в село Долен, в Станкова и Дуганица, да бъдат присъединени, за да бъдат предвидени някакви средства? А непосредствено преди заседанието получих информация, че в Пресока също няма вода и се използва водоснабдително съоръжение, като водата изтича  директно в дерето. Те също имат проблем, а в бизнес плана е посочено, че няма, че в Златоград сме добре. Само да кажа за пояснение, дали гледа директора на ВиК, нашето становище ще бъде качено по електронен път и се надяваме да бъде прочетено от повече хора и хората да бъдат запознати, защото трябва да бъдат запознати, колко много течове има и че половината средства отиват, за това, че не са хванати тези течове. 
Г-н Хаджиев: Аз така и не разбрах, шефа на ВиК Смолян поканили ли сме го или човека просто си е бил отбой и не е дошъл?
Г-жа Кръстева: Аз мисля, че и да е поканен и да не е поканен, тука има процедура. Гласуваме „дава съгласие“, „не дава съгласие“ или сме „против“ и „въздържали се“.    
Г-н Хаджиев: Трябваше да бъде тука, да чуе на живо всичките ни критики към този план.
Г-жа Кръстева: Те са изписани г-н Хаджиев. По-добре да са изписани и да ги прочетат, дори в КЕВР да ги прочетат.
Г-н Хаджиев: Дай боже да ги прочетат.  Обаче беше хубаво да бъде тука, да може да си ги чуе човека, ако трябва записки да си води. 
Г-жа Кръстева: Не, не е поканен. Докладната е от кмета  на общината Мирослав Янчев, който в предложението в докладната записка има  „дава съгласие“ и „не дава съгласие“ без изразено становище. Да, заповядайте г-жо Хаджийска. 
Г-жа Хаджийска: Уважаеми колеги, аз не мога да не изразя задоволството си от това, че цената на водата ни обедини. Както чух колегите от ГЕРБ, както чухме и г-н Хумчев, всички заставаме зад тази позиция, че за община Златоград и за жителите на община Златоград тази предложена в бизнес плана цена е непоносима. Към мотивите, които ние сме предложили, аз искам да направя само една вметка, която мен лично, а и много хора, които познавам, касаят. Аз също прочетох бизнес плана, без да имам претенции, че разбирам от такива планове, но беше ми интересно. Това, което например те констатират, че един човек, минималното битово управление на един човек е 2,8 кубични метра. Аз твърдя, че аз живея сама и моето потребление е между 4 и 5 кубика месечно, тоест 2,8 е доста занижено потребление, на базата на което изчисляват колко би ни струвала водата. Така, че и не само аз, много хора, които са в тази ситуация. Така, че в този смисъл това е едно съмнение, което се породи не само у мен, а и хората, с които поне така живеещите около мен. А второто нещо, което наистина прави впечатление, че в изчисленията, така както правят на база на минимално потребление на един човек в 26-та, 27-ма година разликите започват да стават вече двойно повече с новите цени и това, че ние се противопоставяме или не подкрепяме или гласуваме „против“ този бизнес план е изключително важно. Това, което обаче бих искала сега да предложа на колегите, защото чуваме мотиви, присъствието на управителя на ВиК асоциацията тук дали е или не, аз бих помолила колегите, ако към така предложените мотиви, които ние сме внесли като становище, ако към тях желаете да присъедините в писмен вид допълнителни мотиви, да оставим отворено становището за два или три дни. 
Г-жа Кръстева: Няма как, мотивите се гласуват към решението. Процедурата е такава.
Г-жа Хаджийска: Въпросът е, че добре би било според мен, ако има такива мотиви, които са извън тези, които ние сме посочили допълнителни също да бъдат в някаква писмена форма, ако не нали да се присъединим, но така или иначе аз много се радвам, че се обединяваме около това, че заставаме не против развитие на ВиК асоциацията, не против подобряването качеството на водата и водоснабдяването, а против така определената цена, която наистина е непоносима за жителите на общината. 
Г-н Хаджиев: Идеята ми беше нали за управителя на ВиК-то, тука нали, за да може да разработим тази идея, защото според мен това е най-подходящото да има две тарифи минимум. Една социално поносима, която да бъде, да кажем в рамките на 30-50 цента до 4-5 кубика, колкото е реално потребление на едни човек спрямо и след това следващите да бъдат скъпи, за да може хем ВиК-то не да бъде на загуба да кажем и така, но някаква икономическа логика да има. Защото няма логика един да потребява 100 кубика и да плаща три евро и нещо и друг да потребява три кубика и да плаща три евро. Тоест не е справедливо спрямо потреблението. Това беше идеята. Исках да го предложа на затова питах дали е поканен, за да може евентуално в бъдещия, защото като преработват този бизнес план да го залагат като идея да работят в тази посока. Това беше идеята ми, да питам дали е тука. 
Г-жа Кръстева: Г-н Хаджиев, да хубава е идеята. Тя е разработена от други страни членки на Европейския съюз и те могат да я приложат, но според мен има тука голям проблем относно събираемостта на незаконните течове, защото аз не мога да го приема за нормално, толкова колкото плаща цялото население, толкова да има и течове. Щом ние не можем да си позволим да хванем течовете, това вдига цената на водата. Ако тези течове се хванат цената на водата, аз твърдя, че може да падне на половина. Защото не е нормално 9 милиона кубика да е подадената вода и 5 милиона кубика да са загубите. Кой плаща тази вода? Всеки един от жителите на Смолянска област е потърпевш. И това е едно от най-стратегическите решения, които ние ще вземем в момента, защото касае всеки един жител на община Златоград в следващия планов период на ВиК Смолян от 2027 до 2031 година. И само за процедурата ще ви прочета, че: Съгласно чл. 14, ал. 4 от Правилника, когато някой от представителите на общините имащи право на глас е упълномощен да упражни това право с „против“ или „въздържал се“, следва съответния представител да представи писмено становище за това решение, което се включва към протокола. Така, че ние това становище е изготвено, за да може да гласуваме против този бизнес план и за да се видят мотивите, защото ако жителите на областта знаят за тези течове… Те не са запознати хората, те плащат цената на нещо, което не работи както трябва. Ефективността на управление трябва да бъде повишена.  Някой искаше думата, да г-н Чаушев. 
Г-н Чаушев: Благодаря Ви, г-жо Кръстева! Уважаеми г-н Янчев, уважаеми колеги, радващо е, че наистина се обединихме около тезата, че трябва да се гласува „против“ бизнес плана. Затова моето предложение е Общински съвет да излезе с една обща декларация, която дори да е вашето становище, всички да сме обединени под това становище и да бъде представено на ВиК асоциацията. Дори бих излезнал с предложение вие да я предложите, като Ви упълномощим г-жо Кръстева, Вие да сте нашият представител. Така и така се представя становище на Общински съвет Златоград.
Г-жа Кръстева: Аз ви благодаря, но нямам такова право, общински съветник не може да представлява общината.
Г-н Чаушев: И понеже стана въпрос за Станкова махала, за ул. „Васил Левски“ и Дуганица. Аз от тук насетне няма да подкрепя бюджет на ВиК, в който ням конкретни мерки по отношение на Станкова и Дуганица. Дори преминаване към ВиК и довеждане, било то от река Неделинска на вода до Станкова. Няма да подкрепя бюджет на ВиК, в който няма конкретни мерки за ул. „Васил Левски“, която вие твърдите, че не се, аз твърдя, че се обслужва от ВиК.      
Г-жа Кръстева: Кой?
Г-н Чаушев: Нали казахте, че не се обслужва „Васил Левски“ от ВиК оператора? 
Г-жа Кръстева: Не, не- казах, че не е присъединена към ВиК мрежата. Тя може да се обслужва, но не е …
Г-н Чаушев: Моя въпрос към г-н Янчев - Присъединена ли е или не е присъединена? Защото това е важно да се уточни. 
Г-жа Кръстева: Аз попитах кмета, но той запази мълчание. Аз зададох въпроса. 
Г-н Чаушев: И за, понеже казахте, че нямате правото вие да сте. Г-н Янчев, аз на няколко пъти съм повдигал и темата за довеждащия водопровод до водоемите, които захранват село Долен. Наскоро имахме авария. Това са етернитови тръби от 80-те години и може би е дошло време да се сложи на масата за конкретни мерки и за този проблем. Благодаря! 
Г-жа Кръстева: Г-н Чаушев, становището, аз ще ви предложа проект на решение, становището ще бъде приложение към този проект на решение и ще го подложа на гласуване. Ако Общински съвет се произнесе, това становище ще бъде публикувано на сайта на ВиК и ще бъде прочетено, предполагам от заинтересованите лица. Дано и в другите общини да има по-задълбочена дискусия и да се изложат фактите, които са факти за цялата област. Въпросът ми към г-н Янчев беше – Дали ул. „Васил Левски“ в с. Долен са правени постъпки да бъде присъединена към ВиК Смолян и същите постъпки дали има от община Златоград за Станкова и за Дуганица, за да бъдат обслужвани и да получат една нормална услуга? Защото иначе в бизнес плана-

 ние сме го посочили и в становището, че не е напълно показана инфраструктурната картина за община Златоград, за колекторите също. За колекторите е посочено, че са изградени в Златоград, а в Златоград дори 1А, не съм сигурна дали е довършен колектора. За колектор Б2, мисля, че беше, аз мисля, че не е реализиран. И доколкото знам трябва да има и трети колектор. Г-н Янчев.
Г-н Янчев: Категорично съм против увеличаването на цените на водата в Смолянска област. И не само, че го говоря това просто ей така с думи, но и с факти мога да кажа, че съм инициирал едно искане от кметовете на общините в Смолянска област. Подписано от 10-те кмета, пред мен е, ако искате може да го предоставя, в което съм ясно и точно изразил, изразили сме 10-те кмета, позиция против увеличаване цената а водата към предишен период, като сме настоявали категорично да се направи нов анализ и нови сметки по  цената на водата и да се докаже, защо е необходимо увеличаването на цената. През годините доста проекти изпълнихме от страна на общината, като възложител община Златоград, които засягат точно и единствено водоснабдяване и канализация в територията на община Златоград на различните населени места. Не трябва да пропускаме големите загуби, които общината плащаше под някаква форма с напорният водопровод, който се засяга от границата на Пресека със Златоградска община, тоест Кърджалийска и Смолянска област или така наречената Кирковска и Златоградска община, до Златоградските водоеми. Този участък на 100% е сменен и загубите вече са нулеви. Преди бяха изключително големи. Кадрови ресурс отделен, загуба за вода, липса на вода в определени тежки моменти на летния период, дори с риск да остане града и Старцево без вода в най-топлите горещи дни. Това вече е игнорирано като проблем. Ние като възложител Община Златоград, вече този риск сме го свели до минимум, бих казал до нула. По отношение на доста улици, преди да се асфалтират, всичките улици са подменени с водопроводи, не само в Златоград и в други населени места на общината. Като тук мога да кажа на хора, които са над 23 години съветници, хубаво е да се запознаете, че водоснабдяването на Пресока никога не е било в компетенцията и в управлението на ВиК Смолян. То винаги е било изградено на частни начала с подкрепата и на общината и се управлява единствено от семейства в Пресока. Село Страшимир на 100% населеното място се водоснабдява извън мрежата на ВиК. Не се таксуват жителите и на Страшимир, както и на Пресока. Не се таксуват и жителите на Кушла. Не се таксуват и жителите на Станкова махала и ще ви кажа защо. Не се таксуват и жителите на Цацаровци, защото водоемите не са собственост на ВиК. В случая Станкова махала системата е изградена на 100% водопроводната мрежа в населеното място или улица Станкова махала и Дуганица са подменени, но не се таксуват заради водоемите, не са собственост на ВиК. Въпреки, че има доста разходи извършени и от ВиК, за да има нормално водоподаване на Станкова махала и Дуганица. По отношение на Долен, тъй като въпроса няколко пъти беше зададен. За тези години трябваше да знаете, че ВиК таксува жителите на село Долен с разходи за водоснабдяване за водоподаване и жителите на с. Долен си плащат за това. Това, че не е в активите този водопровод на ул. „Васил Левски“, не е приет от ВиК, не е прехвърлян от община Златоград на ВиК не изключва водоподаване и не изключва ремонт на водопровода по време на аварии. ВиК, само ВиК,  и единствено ВиК е извършвала ремонтните дейности на водопровод на ул. „Васил Левски“, който пак казвам, не е получен като актив във ВиК оператора. Но това в никакъв случай не ги прави бих казал безотговорни по отношение на възстановяването на авариите от този тип водопроводи. И пак да кажа, кметовете на 10-те общини сме си ясно изразили отрицателното становище за увеличаване на цените. И само да напомня, че съгласно и законодателството ВиК оператора предлага на Държавната комисия за енергийно и водно регулиране цени, които се утвърждават и се изпълняват. И тук нашето настояване беше не към ВиК асоциацията, не беше към ВиК оператора, към Държавната комисия за енергийно и водно регулиране. И това е нещото, с което започнах, против съм за увеличаване на цената, но надявам се да дадох ясен отговор, че в ул. „Васил Левски“ водопровода се отремонтира непрестанно от ВиК по отношение на авариите. Таксуват се жителите на село Долен за водоподаването, но не е в активите на ВиК оператора този водопровод. Този водопровод е изпроектиран, искахме още през миналите години да го изпълним на инженеринг, защото е жизнено важен за селото. Не беше одобрена сумата, която бяхме посочили и затова сега сме проектирали. Надявам се в този бюджет да намери отражение за финансиране по линия на инвестиционната програма 2026-та, която се одобрява от общинския съвет Златоград.
Г-жа Кръстева: Г-н Янчев, като кмет над 20 години би трябвало да знаете, че решенията и мандатите за това как ще се гласува на Общото присъствено заседание на Асоциацията по ВиК ги дават Общински съвет. И за жителите на община Златоград ще кажа, че кмета е подал проект на решение да съгласува/не съгласува, без да е изразена позиция против или да има поне едно изречение, мотив, че е против увеличение на цената на водата. Това са фактите, които са публикувани на интернет страницата. И точно затова аз ще предложа друг проект на решение, в който Общински съвет Златоград да бъде против, а не дава съгласие и не дава, защото има голяма разлика. Колеги, аз и преди това ви го казах. Ако дава съгласие или не дава съгласие, то изразяваш някакво съгласие с посочените в бизнес плана факти и фактология. Когато обаче си против, си длъжен да дадеш мотивите, които да се съобразят останалите, които формират цената. И някъде в бизнес плана, нямам време в момента да ви посоча на коя страница, пише, че се формира 35% от държавата и 65% се формира от останалите общини, които са членове на Асоциацията по ВиК. Колеги, тъй като кмета каза, че ул. „Васил Левски“ се обслужва от ВиК, но тя не е присъединена. Много лошо г-н Янчев, за 20 години защо няма едно постъпило заявление или има, аз не съм уведомена до ВиК асоциацията, за да бъде всичко регламентирано и не всяко лято хората да звънят, че водоподаването не е както трябва, да гърмят бойлери и така нататък. Г-н Чаушев може би по-добре знае, но там авариите не спират. За Станкова и Дуганица, какво значи, че не плащат вода? Хората искат да имат вода. Когато бяхме поканили миналата година г-н инж. Т****, той се учудваше защо няма постъпки от община Златоград за присъединяване на Станкова и Дуганица към ВиК Смолян, за да бъде всичко регламентирано и да се изгради канализационна мрежа и да се спре с това дупотопно със съоръжения, помпи. Ние така и не разбрахме, гласувахме два пъти помпи. Какво се случва с водоснабдяването в Станкова и Дуганица? Извинявайте г-н Янчев, обаче, това че не заплащат вода, хората вече искат да имат качество на услугата. Те искат да имат постоянно водоснабдяване, а не да разчитат помпата дали ще работи или няма да работи. В Пресока дали е било също, аз тогава си спомням думите на инж. Тотев, че той каза, че всички населени места трябва да бъдат присъединени, за да се получи  качествена услуга. Така, че фактите са си факти. Г-н Хаджиев. 
Г-н Хаджиев: Предлагам да прекратим разискванията.
Г-жа Кръстева: Аз просто ви давам отговор г-н Янчев, защото вие го споменахте и аз просто отговарям моите факти какви са. Вие сте предложили докладна записка, ако не сте го прочели да ви го покажа, но е подписано с ваш подпис. Г-жо Чаушева. Ето, това вашият подпис ли е? Да, заповядайте. 
Г-н Янчев: Дяволът чете евангелието по този начин и аз ще кажа ясно какъв беше проблема. 
Г-жа Кръстева: Г-н Янчев, не ви прави чест, когато не ви отърват фактите да използвате и да започнете да нападате с дяволи. Добре, кажете. 
Г-н Янчев: Какъв беше проблема, когато започнах изказването изразих моята ясна устна позиция, че съм против увеличението на цената на водата в Смолянска област. Казах го ясно и точно преди да започна и да коментирам детайлите. Като казах 23 години, вие сега, преди малко казахте- как така 20 години не съм успял? А вие как така успяхте 23 години като мнозинство, само 4 години от тези 23 години сте нямали. От 23 години само 4 години сте нямали мнозинство. Как така вие не взехте едно решение да се направи постъпки за такова нещо? Как така вие не успяхте да кажете на село Долен, на Страшимир защо не сте влезнали….
Г-жа Кръстева: Вижте, аз не съм глуха, може да не ми повишавате тон.
Г-н Янчев: Не, само да ми кажете, вие как не успяхте в тия 23 години управление от които само 4 години нямаше мнозинство, в присъствието на тези години, как не успяхте един път да кажете – вземаме решение село Страшимир или Станкова махала и Дуганица да минат в управлението на ВиК. Това защо не го направихте през тези години? Защото г-жо Кръстева, казах ясно и точно, че аз съм против увеличението на цената. Това, че сме дали докладна записка до Общински съвет, искам да стане ясно на всички, че съм дал докладна записка с две решения, които са във вашата компетентност. Да се съгласува, и аз ще изходя точно да съгласува или наклонена не съгласува бизнес плана на ВиК асоциацията. Не съм изразил позиция да съгласува.  Къде го видяхте? И това е нещо, което дразни не само мен, дразни и хората, които не могат да ви кажат, защото вие четете по различен начин не само този документ, четете много и създавате усещането видите ли има проблем в позицията на кмета. Кмета ясно изрази против увеличаването на цената на водата. Казах го ясно. Писал съм в докладната и съм я подписал. И съм изходил от позицията си на кмет да си извърши задълженията, като съм дал възможност Общинския съвет, който е органа и решава Общинския съвет дали да съгласува или не съгласува, съм дал възможност на два отговора, а не съм казал да съгласува и това моля да бъде подчертано в протокола. Не съгласува или да съгласува е в правото на Общински съвет и да го чуят нашите съграждани. А вие като 23 годишен общински съветник един път не предложихте за Станкова махала решение как да се водоснабди Станкова махала и Дуганица. 
Г-жа Кръстева: Г-н Янчев, за вас нападението е най-добрата защита и когато фактите говорят започвате да повишавате тон. Ако вие бяхте против, трябваше да сложите и мотиви. Трябваше да сложите и мотиви. Нали сте били против, нали сте инициирали, защо не запознахте Общински съвет? Защото това са бля-бля приказки, г-н Янчев. А аз ще ви кажа, че не може всичките ви неща Общински съвет да ги върши, а вие да не ги изпълнявате. Няма да ви дам сега думата. 
Г-н Янчев: Г-жо Кръстева, това е ваше задължение да вземете решение, а не кмета да вземе. Ако ми е мое решение, няма да ви питам. Ще отида на асоциацията и ще го взема това решение. 
Г-жа Кръстева: Ако кмета е предложил докладна, защото е видял проблемите на хората Общински съвет до 12 часа заседаваше, ако си спомняте. До 12 часа през нощта и все още не знаем, нямаме информация дали има проблем с водоснабдяването в Станкова махала. Та г-н Янчев, вашата докладна е съгласува или не съгласува без изразено абсолютно никакво становище, твърдя го най-отговорно в докладната записка от кмета на общината. За това колеги съветници, аз ще ви предложа проект на решение, в което ние да гласуваме против. Защото пак ви обясних процедурата, дали гласуваме дава или не дава съгласие остава само с това без да е изразена позицията на Общински съвет, когато гласуваме против обаче тези мотиви, които ви зачетох ще бъдат качени и се надявам и останалите общини да видят за какви течове става въпрос, че ако тези течове бъдат хванати има възможност спокойно да бъде намалена цената на водата в област Смолян. Да не говорим за поносимостта социална, за цената, защото това не знам кой го е писал и как го е направил. А що се отнася, присъства ли кмета на Долен? Направете една докладна до Общински съвет, за присъединяването на ул. „Васил Левски“, на Станкова, на Дуганица. Всички кметове, които имате проблеми давайте тези предложения до Общински съвет, защото 23 години няма абсолютно никакво развитие. Давайте, кметовете сте затова. Г-жо Романова и имаше предложение за прекратяване на разискванията. 
Г-жа Романова: Аз ви благодаря, че ми дадохте думата г-жо Кръстева! Вие за Станкова махала вече го казахте, но тогава няма как г-н Янчев да помни до кога и какво е било и какво се е гласувало, защото беше останал само г-н Чаушев и то защото го вълнуваше, иначе най-вероятно и той нямаше да остане. Но друго искам да напомня, явно им е много къса паметта на колегите отсреща и на г-н Янчев, защото доколкото си спомням преди може би 4 години, 22-ра или 23-та, не си спомням точно кога, точно те гласуваха увеличението на водата и сега изведнъж всички сме против. Много бързо забравихме, че точно вие гласувахте да се вдигне водата. След това, след известно време тръгнахте да пишете някакви писма за намаляне на водата, но тя вече се вдигна водата, така че няма какво сега тука 23 години кой какво правил и какво не правил, защото не помните преди 4 години какво се е случило.
Г-жа Кръстева: Имаше процедурно предложение за прекратяване на разискванията и процедурно подлагам на гласуване, процедурно наруших достатъчно. Процедурно, който е за прекратяване на разискванията, моля да гласува.
Общинските съветници гласуваха предложението за прекратяване на разискванията с 10 гласа „за“,  2 „против“,  1 „въздържал се“ . Приема се предложението.
Г-жа Кръстева: Приема се предложението. Прекратяваме дебатите. Колеги, ще ви предложа…. Ще имате възможност да си го напишете, г-н Хасапчиев. Всяко заседание слушаме колко неправилно водя и колко не ви харесва начина ми на водене. Ако ще кажете нещо по-различно.
Г-н Хасапчиев: Воденето ви е под всякаква критика, г-жо Кръстева.
Г-жа Кръстева: Да, знам какво ви е мнението. 
Г-н Хасапчиев: Само да ви кажа, че преди да се изкаже г-жа Романова имаше предложение за прекратяване.
Г-жа Кръстева: Г-н Хасапчиев, по правилник в процедура на гласуване не ви давам думата. Правя ви забележка.
Г-н Хасапчиев: Спазвайте правилника, защото толкова често го нарушавате, че просто не може да бъде. 
Г-жа Кръстева: Отнемам Ви думата г-н Хасапчиев. Следващото е да ви отстраня от заседание. Колеги, моля за тишина. В процедура ще ви зачета проекта на решение-Не предложението  на кмета на общината за дава съгласие и не дава съгласие, а проект на решение, което гласуваме против. 
Г-н Янчев: Чакайте малко, това не е истина, което говорите. Продължавате да манипулирате. 
Г-жа Кръстева: Г-н Янчев. Може ли камерата? 
Г-н Янчев: Може ли само да кажа? Къде съм записал, че дава съгласие? 
Г-жа Кръстева: Може ли камерата? Докладна записка от Мирослав Янчев, решение. Ето го проекта на решение. Да съгласува или не съгласува. Никъде няма против. Ето, виждате ли някъде изречение?
Г-н Янчев: А думата не съгласува против ли е или е за г-жо Кръстева?  
Г-жа Кръстева: Това е мълчаливо съгласие, което няма нищо против….
Г-н Янчев: Ама това са манипулативни становища, изразени от позицията си на Председател. Не ви прави чест и ще ви кажа. 
Г-жа Кръстева: Не, г-н Янчев, аз прочетох още веднъж указанията на ВиК асоциацията. 
Г-н Янчев: Искам да ви кажа – ние сме принципно, в една посока мислим да не се покачва цената. Къде видяхте? Исках думата, защото се засяга, хората срещу нас гласуваха за увеличение на цената. Къде видяхте Общински съвет да е гласувал увеличение или намаление на цената през предишни? Не се увеличава цената от Общински съвет. Цената се увеличава по решение на Държавната комисия и тази манипулация трябва да престане в този Общински съвет. Не е така, защото вие 20 години сте съветник и не знаете как се увеличава цената на водата. 
Г-жа Кръстева: Г-н Янчев, това не ви е администрацията да си правите каквото искате и никой да не смее да ви каже нищо против вашето мнение. 
Г-н Янчев: Това са пълни глупости, никога.
Г-жа Кръстева: Не съм ви дала думата. Аз чета фактите.
Г-н Янчев: Това е скандално, което правите, нарушавате правилника, не ми давате думата. 
Г-жа Кръстева: Напротив. Дала съм ви думата. 
Г-н Янчев: И се повишава тон, защото вие прекъсвате, не изчаквате да се изказвам и затова се повишава тон.  Вие не спазвате правилника 
Г-жа Кръстева: Първият път, когато ви дадох думата. 
Г-н Янчев: И за мен това не е нормално, председателя да не изчаква кмета да си изрази позицията.
Г-жа Кръстева: Това е ваше мнение, г-н Янчев.
Г-н Янчев: Кмета трябва да си изрази позицията, да бъде защитен, когато е необходимо. Вие манипулирате непрестанно. Дал съм форлаге, в което пише ясно и точно Общински съвет дава съгласие/не дава съгласие. Къде видяхте
Г-жа Кръстева: И нито едно изречение да казвате, че сте против г-н Янчев. 
Г-н Янчев: Това е в правото на Общински съвет. И преди да тръгна да изложа моята позиция, казах – аз съм против повишаването на цената. Къде видяхте проблема? 
Г-жа Кръстева: Защо не го записахте г-н Янчев? 
Г-н Янчев: Защо манипулирате непрестанно от тази позиция, г-жо Кръстева? 
Г-жа Кръстева: Аз пак ще ви прочета.
Г-жа Хаджийска: Почивка, г-жо Кръстева.
Г-жа Кръстева: Не, само едно изречение за зрителите. Чета за трети път писмото, в което е посочено, че съгласно чл. 14, ал. 4 от Правилника, когато някой от представителите на общините, имащи право на глас е упълномощен да упражни това право с „против“ трябва да има писмено становище. Това са фактите. Показах ви докладната записка, показа ви писмото на ВиК асоциацията, показах ви и становището от групата съветници, което е постъпило. Беше поискана почивка. Пет минути почивка.  
**************************
Г-жа Кръстева: С кворум от 13 общински съветници продължаваме към точката от дневния ред. Аз ще ви предложа да преминем към проекта на решение. Ако някой иска думата за нещо. 
Общинските съветници не поискаха думата. 
Г-жа Кръстева зачете проекта на решение. 
След като обсъди представените материали, от Г. П.  - Председател на Асоциация по ВиК на обособената територия, обслужвана от „В**” Е***, гр. Смолян, по представения дневен ред за извънредно присъствено заседание на 16.07.2026 г. (резервна дата за провеждане на заседанието на 23.07.2026г.), и на основание чл. 21, ал. 1, т. 23 и ал. 2 от ЗМСМА, чл. 10в, ал. 1, т. 5, чл.198в, ал.4, т.5, чл. 198е, ал. 3 и ал. 5, чл.198м, ал.2 от Закон за водите, чл. 10 от Закона за регулиране на водоснабдителните и канализационните услуги, чл.5, ал. 6 и ал. 7 и чл.10, ал.1 от Правилника за организацията и дейността на асоциациите по водоснабдяване и канализация и входирано становище в Общински съвет Златоград с входящ № ОС- 522/ 07.07.2026г., от общинските съветници: Александър Илийков, Антон Симеонов, Владимир Ликов, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, Общински съвет Златоград

Р Е Ш И:
I. Дава мандат на Кмета на Община Златоград, в качеството му на представител на общината в Асоциация по ВиК на обособената територия, обслужвана от „В************* и к**********” Е***, гр. Смолян, за представяне позицията на общината, по точка 1 от дневния ред на предстоящото извънредно присъствено заседание на 16.07.2026 г. (резервна дата за провеждане на заседанието на 23.07.2026 г.) на Общото събрание, както следва:
1. Дава мандат на Кмета на Община Златоград за представяне позицията на общината при обсъждане и съгласуване на Бизнес план на „В*************и к**********“ Е***, гр. Смолян за регулаторен период 2027 г. – 2031 г. и да гласува „Против“ така представения бизнес план.

II. При невъзможност Кметът на Община Златоград да представи мандата/решението за заседанието на Общото събрание на Асоциация по ВиК на обособената територия, обслужвана от „В************* и к**********” Е****, гр. Смолян, Общински съвет Златоград упълномощава инж. Е.С. Ч. – Секретар на Община Златоград, за представител на общината, която да изрази горепосочената позиция.

Приложение: Становище, входирано в Общински съвет Златоград,  с входящ № ОС- 522/ 07.07.2026г., от общинските съветници: Александър Илийков, Антон Симеонов, Владимир Ликов, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев

Г-жа Кръстева: Нещо по проекта на решение? Г-жо Цекова, нещо? 
Г-жа Цекова: Аз мисля, че трябва да гласувате съгласува и там както искате си изразете не съгласува. Двете позиции трябва по отделно да се гласуват.
Г-жа Кръстева: То е посочено, аз пак ще го прочета. Когато сме упълномощили някой да гласува против…
Г-жа Цекова: Защото някой може да каже, че ще гласува да съгласува, макар и да чухте мнението, разбирате ли?
Г-жа Кръстева: Съгласно чл. 14, пак чета ал. 4 от Правилника, когато някой от представителите на общините имащи право на глас е упълномощен да упражни това право с „против“ или „въздържал се“, следва съответния представител да представи писмено становище за това решение. Ние го представяме и гласува против. Той е упълномощен.
Г-жа Цекова: Някой от колегите ви, г-жо Кръстева, може да иска друго мнение, не против.
Г-н Хумчев: Няма друго.
Г-жа Кръстева: Има ли колеги, някой, който ще гласува? 
Общинските съветници отговориха, че няма. 
Г-жа Хаджийска: Ама, г-жо Цекова, всяко гласуване е „за“, „против“ и „въздържал се“.
Г-жа Цекова: Така, тук имаме съгласува, не съгласува. Вие избирате граматически да не е не гласува, да бъде против. Аз казвам, че трябва да се предложи съгласува, някой дали ще гласува кмета да съгласува и вече другите пък против да гласува против. Това нали, това ви говоря. 
Г-жа Кръстева: Първо ще предложа нашето решение, тъй като в дебатите стана ясно, че сме против бизнес плана. Ако някой не подкрепя това, ще предложа и докладната на кмета, която е да съгласува или да не съгласува. Съгласни ли сте? 
Общинските съветници отговориха, че са съгласни. 
Г-жа Кръстева подложи в режим на поименно гласуване прочетения проект на решение.  
  
В режим на поименно гласуване по т.1 от дневния ред:
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Александър Фердов Илийков
	· 
	
	

	2
	Антон Славчев Симеонов
	
	
	

	3
	Асен Райчев Хасапчиев
	· 
	
	

	4
	Борислав Филипов Хаджиев
	· 
	
	

	5
	Веселин Николаев Иванов
	· 
	
	

	6
	Владимир Насков Ликов
	· 
	
	

	7
	Емил Минков Хумчев
	· 
	
	

	8
	Емилия Младенова Кръстева
	· 
	
	

	9
	Д-р Ерол Реджеб Чинар
	· 
	
	

	10
	Жечка Емилова Хаджийска-Партаджиева
	· 
	
	

	11
	Искрен Асенов Караметулов
	
	
	

	12
	Йорданка Емануилова Романова
	· 
	
	

	13
	Милко Александров Караджов
	
	
	

	14
	Невена Христова Николова-Александрова
	· 
	
	

	15
	Светлозар Веселинов Пехливанов
	
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	· 
	
	

	общ брой гласували: 13
	13
	0
	0



Общ брой гласували – 13 от тях: “за” – 13, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.


Р Е Ш Е Н И Е   №  И 726
След като обсъди представените материали, от Г. П. - Председател на Асоциация по ВиК на обособената територия, обслужвана от „В**” Е***, гр. Смолян, по представения дневен ред за извънредно присъствено заседание на 16.07.2026 г. (резервна дата за провеждане на заседанието на 23.07.2026г.), и на основание чл. 21, ал. 1, т. 23 и ал. 2 от ЗМСМА, чл. 10в, ал. 1, т. 5, чл.198в, ал.4, т.5, чл. 198е, ал. 3 и ал. 5, чл.198м, ал.2 от Закон за водите, чл. 10 от Закона за регулиране на водоснабдителните и канализационните услуги, чл.5, ал. 6 и ал. 7 и чл.10, ал.1 от Правилника за организацията и дейността на асоциациите по водоснабдяване и канализация и входирано становище в Общински съвет Златоград с входящ № ОС- 522/ 07.07.2026г., от общинските съветници: Александър Илийков, Антон Симеонов, Владимир Ликов, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, Общински съвет Златоград
Р Е Ш И:
I. Дава мандат на Кмета на Община Златоград, в качеството му на представител на общината в Асоциация по ВиК на обособената територия, обслужвана от „В************* и к**********” Е***, гр. Смолян, за представяне позицията на общината, по точка 1 от дневния ред на предстоящото извънредно присъствено заседание на 16.07.2026 г. (резервна дата за провеждане на заседанието на 23.07.2026 г.) на Общото събрание, както следва:
1. Дава мандат на Кмета на Община Златоград за представяне позицията на общината при обсъждане и съгласуване на Бизнес план на „В************* и к***********“ Е***, гр. Смолян за регулаторен период 2027 г. – 2031 г. и да гласува „Против“ така представения бизнес план.

[bookmark: _GoBack]II. При невъзможност Кметът на Община Златоград да представи мандата/решението за заседанието на Общото събрание на Асоциация по ВиК на обособената територия, обслужвана от „В*************** и к***********” Е****, гр. Смолян, Общински съвет Златоград упълномощава инж. Елка С. Чаушева – Секретар на Община Златоград, за представител на общината, която да изрази горепосочената позиция.

Приложение: Становище, входирано в Общински съвет Златоград,  с входящ № ОС- 522/ 07.07.2026г., от общинските съветници: Александър Илийков, Антон Симеонов, Владимир Ликов, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев


Поради изчерпване на дневния ред г-жа Кръстева закри извънредното заседание на Общински съвет Златоград.




ЕМИЛИЯ КРЪСТЕВА
Председател на 
Общински съвет Златоград



ЖЕЧКА ХАДЖИЙСКА
Зам. Председател на 
Общински съвет Златоград

